Public procurement notice: Contract Notice
Published: 2020-12-11
Buyer: Udviklings- og Forenklingsstyrelsen
Country: DK
Contract type: Services
Procedure: Competitive dialogue
CPV classification: 72000000 | 72200000 | 72212730 | 72220000: Systems and technical consultancy services | 72221000: Business analysis consultancy services
Estimated value: 16000000 DKK
Submission deadline: 2021-01-13
Award criteria: The most economic tender

Technical requirements: Udviklings- og Forenklingsstyrelsen (Ordregiver) skal anskaffe adgang til et Security Analytics Center. Anskaffelsen skal understøtte styrelsens arbejde med operationel it-sikkerhed i Ordregivers SIEM-løsning, herunder arbejdet med detektering og monitorering af sikkerhedshændelser.
Med henblik på at beskytte Skatteministeriet mod it-sikkerhedstrusler benytter Udviklings- og Forenklingsstyrelsen (Ordregiver) en SIEM-løsning. Ordregiver monitorerer Skatteministeriets systemer igennem SIEM-løsningen for at beskytte systemerne mod nedbrud og forstyrrelser samt for at beskytte Skatteministeriets data, herunder dataenes fortrolighed, integritet og tilgængelighed.
Kontraktens formål er at modne og udvikle Skatteministeriets it-sikkerhed igennem anskaffelsen af adgang til et Security Analytics Center (SAC). Anskaffelsen vil være ét blandt flere tiltag i en større og gennemgribende modnings- og udviklingsproces på sikkerhedsområdet med særlig fokus på processer, kompetencer og værktøjer samt interne og eksterne samarbejdsflader. Med anskaffelsen ønsker Ordregiver adgang til en tjeneste, som kan imødekomme Ordregivers høje kvalitetskrav og forventninger om effektivitet i relation til sikkerhed, og en leverandør som løbende kan indgå i en dialog med Ordregiver om strategiske perspektiver relateret til kontraktens genstand, f.eks. angående teknologier, trusselsbilleder, kompetenceudvikling og effektivisering.
Leverandøren skal levere en teknisk, processuel og organisatorisk transition, således at leverandøren kan levere løbende ydelser fra transitionsdagen. Herudover skal leverandøren som en del af transitionen etablere integrationer mellem Ordregivers SIEM-løsning og leverandørens værktøjer, som benyttes til kontraktens opfyldelse.
Leverandøren skal levere løbende ydelser, herunder monitorering og detektering af alarmer og sikkerhedshændelser. Monitorering kan bl.a. omfatte monitorering af alarmer, visitering af alarmer, kvalificering af alarmer som sikkerhedshændelser, og detektering kan bl.a. omfatte detektering af sikkerhedshændelser, udarbejdelse og implementering af use cases samt observation og analyse af trusselsbilledet. Herudover skal leverandøren vedligeholde integrationerne mellem leverandørens værktøjer og Ordregivers SIEM-løsning samt etablere nye integrationer ved behov.
Leverandøren skal levere bestillingsydelser relateret til kontraktens formål og Ordregivers SIEM-løsning, herunder optimering af Ordregivers SIEM-løsning, optimering af Ordregivers sikkerhedsorganisation og processer, særlige undersøgelser af sikkerhedshændelser og håndtering af sikkerhedshændelser.
Begrænsning af ansøgere, der opfordres til at afgive tilbud, sker efter en vurdering af, hvilke ansøgere der har dokumenteret de mest relevante leverancer, jf. punkt III.1.3), i forhold til hovedydelserne ”Transition” og ”Løbende Ydelser”, som kontrakten omfatter, jf. beskrivelsen i punkt II.2.4), litra A og B.
Relevansvurderingen foretages på baggrund af, i hvor høj grad referencerne tilsammen dokumenterer erfaring med levering af ydelser, der er sammenlignelige med hovedydelserne.
I vurderingen af, hvilke ansøgere der har dokumenteret de mest relevante leverancer, vil ordregiver tildele ansøgerne point på en skala fra 1-7 for hver hovedydelse baseret på, i hvor høj grad referencerne tilsammen dokumenterer relevant erfaring med at levere hovedydelsen. De tildelte antal point for hovedydelsen ”Transition” vægtes med 20 % og de tildelte antal point for hovedydelsen ”Løbende Ydelser” vægtes med 80 %. På den baggrund tildeles ansøgeren en samlet karakter, der beregnes som summen af det vægtede tildelte antal point for hovedydelserne.
Ansøger skal indgive det fælles europæiske udbudsdokument (herefter ESPD) med angivelse af følgende oplysninger:
ESPD fungerer som et foreløbigt bevis for, at ansøger opfylder minimumskrav til egnethed i relation til økonomisk og finansiel kapacitet.
Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for, at oplysningerne i ESPD er korrekte.
Når ordregiver forlanger det, skal der fremlægges følgende dokumentation for økonomisk og finansiel kapacitet:
— Erklæring om virksomhedens samlede omsætning i den seneste disponible årsrapport/årsregnskab, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne i seneste disponible årsrapport/årsregnskab afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder.
Som minimumskrav kræves en samlet årlig omsætning på mindst 30 mio. DKK i den seneste disponible årsrapport/årsregnskab. Såfremt ansøgeren baserer sig på andre enheders formåen, beregnes omsætningen som ansøgerens og disse andre enheders samlede omsætning i den seneste disponible årsrapport/årsregnskab. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i den seneste disponible årsrapport/årsregnskab. Oplysningerne angives i ESPD afsnit IV.B.


Award value: 16000000